Blaze7451/Wiki-th-20250601 huggingface dataset:
โนดะ (จังหวัดอิวาเตะ)

โนดะ (Noda-mura) เป็นหมู่บ้านที่ตั้งอยู่ในอำเภอคูโนเฮะ ทางตะวันออกเฉียงเหนือของจังหวัดอิวาเตะ ประเทศญี่ปุ่น มีขนาดพื้นที่ทั้งหมด 80.80 ตารางกิโลเมตร มีจำนวนประชากร ณ วันที่ 1 กุมภาพันธ์ ค.ศ. 2025 ประมาณ 3,628 คน มีความหนาแน่นของประชากร 44.9 คนต่อตารางกิโลเมตร

**ภูมิศาสตร์**
อ่าวโนดะ
หมู่บ้านโนดะตั้งอยู่ทางตะวันออกเฉียงเหนือจังหวัดอิวาเตะ โดยมีมหาสมุทรแปซิฟิกอยู่ทางทิศตะวันออก พื้นที่ส่วนตะวันตกของหมู่บ้านเป็นเทือกเขาคิตากามิ ส่วนหนึ่งของแนวชายฝั่งของหมู่บ้านโนดะอยู่ภายในเขตอุทยานแห่งชาติซันริกุฟุกโก

**เทศบาลข้างเคียง**
 จังหวัดอิวาเตะ
** หมู่บ้านฟูได
** เมืองอิวาอิซูมิ
** นครคูจิ

**ภูมิอากาศ**
หมู่บ้านโนดะมีภูมิอากาศแบบอบอุ่นชื้นภาคพื้นสมุทร (การแบ่งเขตภูมิอากาศแบบเคิพเพิน Cfb) มีลักษณะเด่นคือฤดูร้อนที่อบอุ่นและฤดูหนาวที่หนาวเย็นมีหิมะตกหนัก อุณหภูมิเฉลี่ยทั้งปีของโนดะอยู่ที่ 8.7 °C ปริมาณน้ำฝนเฉลี่ยทั้งปีอยู่ที่ 1,273 มิลลิเมตร โดยเดือนกันยายนเป็นเดือนที่มีฝนตกชุกที่สุด และเดือนกุมภาพันธ์เป็นเดือนที่แห้งแล้งที่สุด อุณหภูมิสูงสุดเฉลี่ยอยู่ในเดือนสิงหาคมอยู่ที่ประมาณ 21.4 °C และต่ำสุดในเดือนมกราคมอยู่ที่ประมาณ −2.9 °C

**สถิติประชากร**
ตามข้อมูลสำมะโนประชากรของญี่ปุ่น ประชากรของโนดะมีจำนวนสูงสุดในราว ค.ศ. 1960 และลดลงอย่างต่อเนื่องตลอด 60 ปีที่ผ่านมา

**ประวัติศาสตร์**
พื้นที่ที่เป็นหมู่บ้านโนดะในปัจจุบัน เดิมเป็นส่วนหนึ่งของแคว้นโบราณที่ชื่อแคว้นมุตสึ ซึ่งมีตระกูลนัมบุปกครองมาตั้งแต่ยุคมูโรมาจิ และเป็นส่วนหนึ่งของอาณาเขตศักดินาฮาจิโนเฮะ ภายใต้รัฐบาลโชกุนโทกูงาวะในยุคเอโดะ
ในช่วงต้นยุคเมจิ เมื่อมีการจัดตั้งระบบเทศบาลเมื่อวันที่ 1 เมษายน ค.ศ. 1889 ได้มีการจัดตั้งหมู่บ้านโนดะขึ้นภายในอำเภอคิตากูโนเฮะ พื้นที่ดังกล่าวได้รับผลกระทบจากคลื่นสึนามิที่เกิดจากแผ่นดินไหวซันริกุใน ค.ศ. 1896 ซึ่งทำให้ชาวบ้านเสียชีวิต 261 รายและบ้านเรือนพังเสียหาย 411 หลัง อำเภอคิตากูโนเฮะและอำเภอมินามิกูโนเฮะได้ยุบรวมกันเป็นอำเภอคูโนเฮะเมื่อวันที่ 1 เมษายน ค.ศ. 1897 หมู่บ้านโนดะได้รับผลกระทบจากคลื่นสึนามิอีกครั้งจากแผ่นดินไหวซันริกุใน ค.ศ. 1933 ซึ่งทำให้มีผู้เสียชีวิต 7 รายและบ้านเรือนพังเสียหาย 58 หลัง และใน ค.ศ. 2011 ได้เกิดแผ่นดินไหวและคลื่นสึนามิในโทโฮกุ ซึ่งสร้างความเสียหายอย่างกว้างขวาง

**การเมืองการปกครอง**
ศาลาว่าการหมู่บ้านโนดะ
หมู่บ้านโนดะมีการปกครองในรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตรง และมีสภาหมู่บ้านเป็นสภานิติบัญญัติระบบสภาเดียวที่มีสมาชิก 8 คน ในแง่ของการเมืองระดับจังหวัด หมู่บ้านโนดะและนครคูจิที่อยู่ใกล้เคียงรวมกันเป็นเขตเลือกตั้งที่ให้สมาชิกสภาจังหวัดอิวาเตะจำนวน 2 ที่นั่ง และในแง่ของการเมืองระดับชาติ หมู่บ้านโนดะเป็นส่วนหนึ่งของเขตเลือกตั้งที่ 2 จังหวัดอิวาเตะ ในการเลือกตั้งสมาชิกสภาผู้แทนราษฎร ซึ่งเป็นสภาล่างในรัฐสภาญี่ปุ่น

**เศรษฐกิจ**
เศรษฐกิจในท้องถิ่นส่วนใหญ่ขึ้นอยู่กับการประมงเชิงพาณิชย์และส่วนน้อยจะเป็นภาคการเกษตร พื้นที่แห่งนี้เคยขึ้นชื่อเรื่องการผลิตเกลือ

**การศึกษา**
หมู่บ้านโนดะมีโรงเรียนประถมศึกษา 1 แห่งและโรงเรียนมัธยมศึกษาตอนต้น 1 แห่งที่ดำเนินการโดยเทศบาลหมู่บ้านโนดะ และมีโรงเรียนมัธยมศึกษาตอนปลาย 1 แห่งที่ดำเนินการโดยคณะกรรมการการศึกษาจังหวัดอิวาเตะ

**การขนส่ง**

**รถไฟ**
 รถไฟซันริกุ: สายไรอาซุ (Rias Line)
** สถานี: โนดะทามางาวะ – โทฟูงาอูระไคงัง – ริกูจูโนดะ

**ทางหลวง**
 45

**อ้างอิง**

**แหล่งข้อมูลอื่น**
  เว็บไซต์ทางการของหมู่บ้านโนดะ ja-  ศูนย์ข้อมูลการท่องเที่ยวหมู่บ้านโนดะ ja
หมวดหมู่:หมู่บ้านในจังหวัดอิวาเตะ
หมวดหมู่:หมู่บ้านในจังหวัดอิวาเตะ

หมู่บ้านในจังหวัดอิวาเตะ ในภูมิภาคโทโฮกุของประเทศญี่ปุ่น
อิวาเตะ
หมวดหมู่:จังหวัดอิวาเตะ
โนดะ

โนดะ อาจหมายถึง

**สถานที่**
 โนดะ (จังหวัดชิบะ) นครในจังหวัดชิบะ- โนดะ (จังหวัดอิวาเตะ) หมู่บ้านในจังหวัดอิวาเตะ- โนดะ (จังหวัดคาโงชิมะ) อดีตเมืองในจังหวัดคาโงชิมะ

**ความหมายอื่น**
 โนดะ (นามสกุล) นามสกุลญี่ปุ่น
มนุษย์มัจฉา

มนุษย์มัจฉา (Man from Atlantis) efn|A number of sources prepend the word The to the title; however, the actual on-screen title of the series, plus the title used for spin-off novels and comic books, does not include the article.   เป็นซีรีส์โทรทัศน์แนวซูเปอร์ฮีโร่ของอเมริกาที่ออกอากาศทางเครือข่ายบริษัทแพร่สัญญาณแห่งชาติ ชื่อย่อ เอ็นบีซี (NBC) ตั้งแต่ปี 1977–78 โดยเริ่มต้นจากภาพยนตร์โทรทัศน์ 4 เรื่องที่ออกอากาศในช่วงฤดูใบไม้ผลิปี 1977  ภาพยนตร์เรื่องนี้ได้รับเรตติ้งสูงซึ่งนำไปสู่การจัดทำซีรีส์รายสัปดาห์สำหรับฤดูกาล 1977–78 (1977–78 season) แต่ก็ถูกยกเลิกหลังจากฉายไปได้ 13 ตอนเนื่องจากผู้ชมลดลงและต้นทุนการผลิตที่สูง 
ซีรี่ส์โืทรทัศน์เรื่องนี้ เคยนำมาออกอากาศฉายในประเทศไทยครั้งแรกเมื่อประมาณเกือบ 40 ปีที่แล้วทางสถานีโทรทัศน์กองทัพบกช่อง 5 ในช่วงเวลาเย็น

**คำอธิบายซีรีส์**
ไฟล์:Patrick Duffy Man From Atlantis 1977.JPG|upright|thumb|left|แพทริค ดัฟฟี่ รับบทเป็น มาร์ค แฮร์ริส ในการแสดงรอบปฐมทัศน์ของรายการโทรทัศน์ (Patrick Duffy as Mark Harris in the television show's premiere.)
ซีรีส์เรื่องนี้มี แพทริก ดัฟฟี่ (Patrick Duffy) รับบทเป็นชายที่อยู่ในภาวะเสียความจำซึ่งมีชื่อว่า มาร์ก แฮร์ริส (Mark Harris) ซึ่งเชื่อกันว่าเป็นพลเมืองเพียงคนเดียวที่รอดชีวิตจากอารยธรรมแอตแลนติส  ที่สาบสูญ เขามีความสามารถพิเศษหลายอย่าง รวมถึงความสามารถในการหายใจใต้น้ำ ทนต่อแรงกดดันที่ลึกเป็นพิเศษ และพละกำลังที่เหนือมนุษย์ มือและเท้าของเขามีพังผืด ดวงตาของเขามีความไวต่อแสงมากเป็นพิเศษ และเขาว่ายน้ำโดยใช้แขนและขาในลักษณะที่คล้ายกับท่าผีเสื้อใต้น้ำหรือเตะแบบโลมา (dolphin kick) หลังจากที่เขาถูกค้นพบ เขาก็ได้รับการคัดเลือกจากมูลนิธิวิจัยมหาสมุทร ซึ่งเป็นหน่วยงานของรัฐบาลที่ดำเนินการวิจัยลับขั้นสูงและสำรวจความลึกของมหาสมุทรด้วยเรือดำน้ำที่มีความซับซ้อนชื่อว่า ซีเทเซียน (Cetacean) (แปลว่า "วาฬ")

**ดูเพิ่มเติม**
 List of underwater science fiction works

**หมายเหตุเพื่ออธิบาย**

**อ้างอิง**

**แหล่งข้อมูลอื่น**
 title=Man from Atlantis (pilot)- title=Man from Atlantis (series)- title=Man from Atlantis
หมวดหมู่:1970s American science fiction television series
ถั่วเหลืองดำ

ต้นกล้าก่อนเก็บเกี่ยวของถั่วเหลืองดำทัมบะ
ดอกถั่วเหลืองดำ
ถั่วเหลืองดำ (黒豆 หรือ 黒大豆) เป็นถั่วเหลืองชนิดหนึ่ง

**ภาพรวม**
ไฟล์:丹波黒豆_天日干し.jpg|thumb| การตากถั่วเหลืองดำด้วยแสงแดด (เมืองเคียวตัมบะ)
เปลือกหุ้มเมล็ดมีเม็ดสีแอนโทไซยานินซึ่งทำให้ถั่วมีสีดำเมื่อสุก ในด้านคุณค่าทางโภชนาการถือว่าเทียบเท่าถั่วเหลืองทั่วไป
โดยทั่วไปจะปลูกด้วยเมล็ดในช่วงต้นเดือนกรกฎาคม และดอกจะบานในเดือนสิงหาคม (อาจเป็นสีชมพูอ่อน สีม่วงอ่อน หรือสีขาว ขึ้นอยู่กับพันธุ์) และฝักจะออกผลตั้งแต่เดือนกันยายนถึงตุลาคม ผลไม้จะค่อย ๆ เปลี่ยนเป็นสีดำและเก็บเกี่ยวได้ตั้งแต่ต้นเดือนตุลาคมถึงต้นเดือนพฤศจิกายนสำหรับพันธุ์กลางฤดู และตั้งแต่กลางเดือนพฤศจิกายนถึงต้นเดือนธันวาคมสำหรับพันธุ์ปลายฤดู ในยุคหลังมานี้ ถั่วแระที่เก็บเกี่ยวในเดือนตุลาคมก่อนที่ผลจะเปลี่ยนเป็นสีดำ ได้กลายเป็นที่นิยม
สำหรับพันธุ์ทัมบะซึ่งมีเมล็ดถั่วขนาดใหญ่ ฤดูเก็บเกี่ยวโดยทั่วไปจะอยู่ระหว่างสัปดาห์แรกถึงสัปดาห์ที่สี่ของเดือนตุลาคม พื้นที่การผลิตตั้งอยู่บนภูเขาบริเวณรอบเมืองทัมบะซาซายามะในจังหวัดเฮียวโงะ หรือ เมืองเคียวตัมบะ ในจังหวัดเกียวโต ในช่วงฤดูร้อนซึ่งเป็นช่วงที่ปลูกถั่ว อากาศจะร้อนและชื้นมากในตอนกลางวันและหนาวมากในตอนกลางคืน โดยมีอุณหภูมิที่แตกต่างกันมากระหว่างกลางวันและ กลางคืน และพื้นที่ดังกล่าวมักมีหมอกหนาและมีฝนตกปานกลาง สภาพอากาศและดินที่อุดมสมบูรณ์ทำให้ที่นี่มีสภาพแวดล้อมที่เหมาะสำหรับการผลิตถั่วเหลืองดำคุณภาพสูง อย่างไรก็ตาม การเพาะปลูกอย่างต่อเนื่องในแปลงเดียวกันจะทำให้สารอาหารในดินลดลง และส่งผลต่อการเจริญเติบโตของถั่วเหลืองดำ ดังนั้น เกษตรกรจำนวนมากจึงใช้วิธีการการปลูกหมุนเวียนไปกับต้นข้าว ในแปลงเดียวกันในปีถัดไปหลังจากปลูกถั่วเหลืองดำ

**การใช้รับประทาน**

**ใช้บริโภคโดยตรง**
ถั่วเหลืองดำต้ม
ไฟล์:Stachys_affinis_dyed_red.jpg|thumb| ถั่วเหลืองดำต้มปรุงรสหวานกับ ผักด้วงทำเป็นโอเซจิ
กล่าวกันว่าถั่วเหลืองดำต้มถูกคิดค้นขึ้นเพื่อฉลองปีใหม่ตามร้านอาหารหรูในเอโดะในยุคเอโดะ และถือเป็นส่วนสำคัญของอาหารปีใหม่ (โอเซจิ)
ถั่วเหลืองดำต้มมี 2 ประเภท คือ ถั่วเหลืองดำต้มนิ่ม และถั่วเหลืองดำต้มแข็ง ถั่วเหลืองดำต้มนิ่มมี 2 ประเภท คือแบบที่ต้มจนนิ่มแล้วเคี่ยวในน้ำเชื่อม และ แบบที่แช่ในน้ำปรุงรสแล้วต้มไฟอ่อนเป็นเวลานาน

**ใช้เป็นอาหารแปรรูป**
กาแฟและถั่วต้มที่ทำจากถั่วเหลืองดำทัมบะ
มีการนำถั่วเหลืองดำมาใช้เป็นอาหารแปรรูปมีหลากหลายประเภท เช่นเดียวกับถั่วเหลืองทั่วไป เช่น คินาโกะ ถั่วคั่ว นัตโต เต้าหู้ และ ถั่วแระ
ถั่วเหลืองดำยังมีการนำไปทำเป็นชา เรียกว่าชาถั่วเหลืองดำ

**คุณค่าทางโภชนาการ**
ถั่วเหลืองดำมีฤทธิ์ยับยั้งเอนไซม์อัลฟากลูโคซิเดส ซึ่งช่วยลดระดับน้ำตาลในเลือด

**อ้างอิง**
หมวดหมู่:ถั่ว
มีนาคม พ.ศ. 2568

มีนาคม พุทธศักราช 2568 เป็นเดือนที่ 3 ของปี พ.ศ. 2568 วันแรกของเดือนเป็นวันเสาร์ วันสุดท้ายของเดือนเป็นวันจันทร์

**สถานีย่อย:เหตุการณ์ปัจจุบัน**
หมวดหมู่:มีนาคม
*2568-3
กาบรีแยล บอร์ตูเลตู

กาบรีแยล โลเร็งซู บอร์ตูเลตู โอลีเวย์รา (italic=no, ɡa.bɾiˈɛw lo(w)ˈɾẽ.su boʁ.tuˈlɛ.tu o.liˈve(j).ɾɐ; เกิด 14 ตุลาคม ค.ศ. 2004) เป็นนักแข่งรถชาวบราซิล ปัจจุบันแข่งรถในการแข่งขันฟอร์มูลาวันให้แก่เซาเบอร์
บอร์ตูเลตูเกิดและเติบโตที่รัฐเซาเปาลู เขาเริ่มต้นแข่งรถคาร์ตเมื่ออายุเจ็ดขวบ และเป็นแชมป์หลายรายการในระดับชาติ จนได้เลื่อนขั้นสู่การแข่งขันฟอร์มูลาระดับรองใน ค.ศ. 2020 ด้วยการฝึกสอนจาก เฟร์นันโด อาลอนโซ แชมป์โลกฟอร์มูลาวันสองสมัย บอร์ตูเลตูกลายเป็นผู้ชนะการแข่งขันของรายการอิตาเลียนเอฟโฟร์ และฟอร์มูลารีเจียนนัลชิงแชมป์ยุโรป ก่อนที่เขาจะได้รับตำแหน่งแชมป์แรกในรายการเอฟไอเอฟอร์มูลาทรีแชมเปียนชิป 2023 กับไทรเดนต์ บอร์ตูเลตูเลื่อนขั้นสู่รายการเอฟไอเอฟอร์มูลาทู ฤดูกาล 2024 และได้รับตำแหน่งแชมป์กลับมากับอินวิกตา ทำให้เขากลายเป็นนักแข่งคนที่เจ็ดที่เป็นแชมป์ในรายการจีพีทูซีรีส์/ฟอร์มูลาทู ในฤดูกาลแรกของตนเอง และกลายเป็นนักแข่งคนแรกในฟอร์มูลาทูที่ได้รับชัยชนะจากการออกตัวที่ตำแหน่งสุดท้ายของกริดในการแข่งขันที่มอนซา
บอร์ตูเลตูเป็นสมาชิกโครงการสนับสนุนนักแข่งรุ่นใหม่ของแมกลาเรนระหว่าง ค.ศ. 2023 ถึง 2024 บอร์ตูเลตูเข้าร่วมเซาเบอร์สำหรับการแข่งขันฟอร์มูลาวัน ฤดูกาล 2025 ก่อนที่อาวดี้จะเป็นเจ้าของทีมแทนในฤดูกาลถัดมา โดยเขาเซ็นสัญญาอยู่กับเซาเบอร์ / อาวดี้อย่างน้อยจนสิ้นสุดฤดูกาล 2026

**สถิติการแข่งรถคาร์ต**

**สรุปอาชีพนักแข่งรถคาร์ต**

**สถิติการแข่งรถ**

**สรุปอาชีพนักแข่งรถ**
 หมายเหตุ-  เนื่องจากบอร์ตูเลตูเป็นนักแข่งรับเชิญ จึงไม่มีสิทธิ์สะสมคะแนนชิงแชมป์-  ฤดูกาลกำลังดำเนินอยู่ 

**ผลการแข่งขันฟอร์มูลาวัน**
(คำสำคัญ) (การแข่งขันที่กำหนดเป็น ตัวหนา หมายถึงนักขับได้ตำแหน่งโพล; การแข่งขันที่กำหนดเป็น ตัวเอียง หมายถึงนักขับทำรอบได้เร็วที่สุด)
 หมายเหตุ-  ฤดูกาลกำลังดำเนินอยู่ 

**อ้างอิง**

**แหล่งข้อมูลอื่น**
  กาบรีแยล บอร์ตูเลตู สรุปอาชีพนักแข่งรถที่ไดร์เวอร์ดีบี.คอม
หมวดหมู่:นักแข่งรถชาวบราซิล
หมวดหมู่:นักแข่งรถสูตรหนึ่งชาวบราซิล
หมวดหมู่:นักแต่งเพลงชาวสหราชอาณาจักร

หมวดหมู่:นักแต่งเพลงแบ่งตามสัญชาติ
หมวดหมู่:นักดนตรีชาวสหราชอาณาจักร
หมวดหมู่:นักเขียนชาวสหราชอาณาจักร
หมวดหมู่:งานเขียนของนักเขียนชาวสหราชอาณาจักร

หมวดหมู่:วรรณกรรมแบ่งตามผู้แต่ง
หมวดหมู่:วรรณกรรมบริติช
หมวดหมู่:นักเขียนชาวสหราชอาณาจักร
แม่แบบ:JIS90フォント/fonts.css

/*   */
.jis90font {
	font-family: 'Hiragino Kaku Gothic Pro','ヒラギノ角ゴ Pro','ヒラギノ角ゴ Pro W3','A-OTF 新ゴ Pro R','ヒラギノ角ゴ2','ヒラギノ角ゴ3','ヒラギノ角ゴ4','小塚ゴシック Pro R','小塚ゴシック Pro','ＳＨ Ｇ30-P','FC平成角ゴシック体','ＦＡ ゴシック','IPA モナー ゴシック','VL ゴシック','Droid Sans Japanese','ＭＳ ＰＲゴシック','TGothic-GT01','東風ゴシック','さざなみゴシック','Komatuna','M+1P+IPAG','Mona','ＪＳＰゴシック','AR P丸ゴシック体M','EPSON 丸ゴシック体Ｍ','Osaka','CRPＣ＆Ｇれいしっく','FGP平成明朝体W3','GT2000-01','和田研細丸ゴシック2000P','和田研細丸ゴシック2000P4',YOzFont90,YOzFontN90,'Yu Gothic UI','Meiryo UI';
	font-variant-east-asian: jis90;
}
/* หมวดหมู่:หน้า TemplateStyles */
แซลาวี (เพลงเกลาด์)

"แซลาวี" (C'est la vie; "นี่แหละชีวิต") เป็นเพลงโดยเกลาด์ นักร้องและผู้ประพันธ์เพลงสัญชาติดัตช์เชื้อสายคองโก ซึ่งประพันธ์ร่วมกับอาร์นอ กรับมัน โยเริน ฟาน เดอร์ โวร์ต และลียง ปาลเมน เกลาด์อธิบายว่าเขาเขียนเพลงนี้เพื่ออุทิศให้แก่พ่อแม่ของเขา แซลาวีถูกวางจำหน่ายเมื่อวันที่ 27 กุมภาพันธ์ ค.ศ. 2025 ผ่านค่ายเพลงคลาวด์ไนน์ และจะเป็นตัวแทนของประเทศy=ปี 2025ในการประกวดเพลงยูโรวิชันปี 2025

**การพัฒนา**
"แซลาวี" ได้ถูกประพันธ์ขึ้นโดยเกลาด์ อาร์นอ กรับมัน โยเริน ฟาน เดอร์ โวร์ต และลียง ปาลเมน เกลาด์กล่าวถึงเพลงนี้ว่าเป็นการอุทิศให้กับพ่อแม่ โดยเฉพาะแม่ของเขา เขาอธิบายว่า “ตั้งแต่สมัยเด็กจนถึงวัยรุ่น แม่สอนให้ผมมองเห็นด้านบวกในประสบการณ์ชีวิต แม้กระทั่งในช่วงเวลาที่ต้องเผชิญกับอุปสรรค” เกลาด์กล่าวเสริมว่า “แม้ว่าสิ่งต่างๆ จะดูมืดมน แต่สิ่งสำคัญคือการมองโลกในแง่ดี นี่คือข้อความที่ผมตั้งใจจะสื่อ ชีวิตไม่ได้ง่ายเสมอไป ชีวิตมีขึ้นมีลง และพลิกผัน แต่ 'แซลาวี' นี่แหละชีวิต”

**การประกวดเพลงยูโรวิชันปี 2025**

**การคัดเลือกภายใน**
อาโฟรโทรส สถานีโทรทัศน์ของเนเธอร์แลนด์ที่เข้าร่วมการประกวดเพลงยูโรวิชัน ประกาศความตั้งใจที่จะเข้าร่วมการประกวดเพลงยูโรวิชันปี 2025 เมื่อวันที่ 23 ตุลาคม ค.ศ. 2024 โดยยืนยันการคัดเลือกภายใน หลังจากที่โยสต์ เคลน์ ตัวแทนในปี 2024 ปฏิเสธข้อเสนอในการเป็นตัวแทนของเนเธอร์แลนด์เป็นครั้งที่สอง
เมื่อวันที่ 19 ธันวาคม ค.ศ. 2024 อาโฟรโทรสประกาศว่าได้เลือกเกลาด์เป็นตัวแทนของเนเธอร์แลนด์ในการประกวดปี 2025 กระบวนการคัดเลือกตัวแทนประเทศของเนเธอร์แลนด์นั้นดำเนินการโดยคณะกรรมการซึ่งประกอบด้วยฌักลีน โกวาร์ต, จาป รีเซมา, แคโรลีน บอร์เกอร์ส, ฮิลา นูร์ไซ, แซนเดอร์ แลนติงกา และคอร์นัลด์ มาส หลังจากรอบออดิชั่นสุดท้ายซึ่งมีรายชื่อผู้เข้ารอบสุดท้ายจำนวนหกราย รวมถึงนักร้อง จูดิธ ฟาน เฮิร์ทัมและพอล มอร์ริส ซึ่งจัดขึ้นเมื่อวันที่ 9 ธันวาคม ค.ศ. 2024

**ในยูโรวิชัน**
การประกวดเพลงยูโรวิชันปี 2025 จะจัดขึ้นที่ซังคท์ยาค็อพซ์ฮัลเลอในบาเซิล ประเทศสวิตเซอร์แลนด์ และจะประกอบด้วยรอบรองชนะเลิศสองรอบในวันที่ 13 และ 16 พฤษภาคมตามลำดับ และรอบชิงชนะเลิศในวันที่ 17 พฤษภาคม ค.ศ. 2025 ในระหว่างการจับฉลากการจัดสรรที่จัดขึ้นเมื่อวันที่ 28 มกราคม ค.ศ. 2025 เนเธอร์แลนด์ได้รับการจับฉลากให้เข้าแข่งขันในรอบรองชนะเลิศที่หนึ่ง โดยทำการแสดงในช่วงครึ่งหลังของการแสดง
สำหรับการแสดงในการประกวดเพลงยูโรวิชัน ได้มีพิม บราเซียนเป็นผู้อำนวยการฝ่ายสร้างสรรค์ เฮงก์-ยาน ฟาน บีคเป็นผู้ออกแบบแสง และเอ็มมา เอเวลีนเป็นผู้ออกแบบท่าเต้น

**ชาร์ต**

**ประวัติการเผยแพร่**

**อ้างอิง**
หมวดหมู่:เพลงจากประเทศเนเธอร์แลนด์
หมวดหมู่:เพลงในปี พ.ศ. 2568
หมวดหมู่:ประเทศเนเธอร์แลนด์ในการประกวดเพลงยูโรวิชัน
หมวดหมู่:เพลงที่ร่วมการประกวดเพลงยูโรวิชัน
แม่น้ำตีชีโน

แม่น้ำตีชีโน (Ticino; oʊ noh ,lang; Tesin; ฝรั่งเศส และ Tessin; Ticīnus) เป็นลำน้ำสาขาของแม่น้ำโปฝั่งซ้ายที่สำคัญที่สุด ชื่อของแม่น้ำเป็นที่มาของชื่อรัฐของสวิส ซึ่งแม่น้ำไหลผ่านตอนบน
แม่น้ำตีชีโนเป็นหนึ่งในแม่น้ำสายหลักสี่สายที่มีต้นกำเนิดในภูมิภาคก็อทฮาร์ท ร่วมกับแม่น้ำโรน แม่น้ำรอยส์ และ แม่น้ำไรน์ แม่น้ำมีความยาวประมาณ mi 

**อ้างอิง**
หมวดหมู่:แม่น้ำในประเทศสวิตเซอร์แลนด์
หมวดหมู่:แม่น้ำในประเทศอิตาลี
แม่น้ำเนเรตวา

แม่น้ำเนเรตวา
แม่น้ำเนเรตวา (Неретва -pron; Neretva) หรือที่รู้จักกันในชื่อ นาเรนตา (Narenta) เป็นหนึ่งในแม่น้ำที่ใหญ่ที่สุดทางตะวันออกของพื้นที่น้ำทะเลเอเดรียติก มีโรงไฟฟ้าพลังน้ำ 4 แห่งที่มี เขื่อนขนาดใหญ่ (สูงกว่า 15 เมตร) ทำหน้าที่ป้องกันน้ำท่วม ผลิตไฟฟ้า และกักเก็บน้ำ แม่น้ำเนเรตวาได้รับการยอมรับว่ามีสภาพแวดล้อมทางธรรมชาติและภูมิประเทศที่หลากหลาย

**อ้างอิง**
หมวดหมู่:แม่น้ำในประเทศโครเอเชีย
หมวดหมู่:แม่น้ำในประเทศบอสเนียและเฮอร์เซโกวีนา
อีซัก อาจาร์

อีซัก อาแล็กซ็องดร์ อาจาร์ (italic=no, pron; เกิด 28 กันยายน ค.ศ. 2004) เป็นนักแข่งรถชาวฝรั่งเศสและแอลจีเรีย ปัจจุบันแข่งรถภายใต้ธงชาติฝรั่งเศสในการแข่งขันฟอร์มูลาวันให้แก่เรซซิงบูลส์
อาจาร์เกิดและเติบโตที่กรุงปารีสในครอบครัวชาวแอลจีเรีย เขาเริ่มต้นแข่งรถคาร์ตเมื่ออายุเจ็ดขวบ และเข้าร่วมการแข่งขันรถสปอร์ตเป็นรายการแรกที่จิเนตตาจูเนียร์วินเทอร์ โดยเขาเลื่อนขั้นสู่การแข่งขันฟอร์มูลาระดับรองใน ค.ศ. 2019 เขาจบการแข่งขันเฟรนช์เอฟโฟร์แชมเปียนชิป 2020 ในอันดับที่สามกับแอ็ฟแอ็ฟแอ็สอาอะแคเดมี ก่อนที่เขาจะเลื่อนขั้นสู่ฟอร์มูลารีเจียนนัลชิงแชมป์ยุโรป ฤดูกาล 2021 โดยทำผลงานด้วยชัยชนะหลายครั้งและจบรายการในอันดับที่ห้า อาจาร์เข้าแข่งขันต่อที่ฟอร์มูลารีเจียนนัลชิงแชมป์เอเชีย และเอฟไอเอฟอร์มูลาทรี ฤดูกาล 2022 กับไฮเทค ซึ่งเขาได้รับชัยชนะหลายครั้งในทั้งสองรายการและจบการแข่งขันในอันดับที่สามและสี่ตามลำดับ อาจาร์เลื่อนขั้นสู่เอฟไอเอฟอร์มูลาทู ฤดูกาล 2023 และได้อันดับรองชนะเลิศตามหลัง กาบรีแยล บอร์ตูเลตู ในฤดูกาลถัดมากับกัมโปส ด้วยความสำเร็จของเขาในฟอร์มูลาทู ทำให้สื่อหลายสำนักของฝรั่งเศสเรียกเขาว่า "พร็อสต์ตัวน้อย"
อาจาร์เป็นสมาชิกเรดบูลจูเนียร์ทีมตั้งแต่ ค.ศ. 2022 และเซ็นสัญญาเข้าแข่งขันฟอร์มูลาวันกับเรซซิงบูลส์สำหรับฤดูกาล 2025 โดยเข้าร่วมการแข่งขันรายการแรกที่ออสเตรเลียนกรังด์ปรีซ์ อาจาร์เซ็นสัญญาอยู่กับเรซซิงบูลส์อย่างน้อยจนสิ้นสุดฤดูกาล 2025

**สถิติการแข่งรถคาร์ต**

**สรุปอาชีพนักแข่งรถคาร์ต**
 หมายเหตุ-  เนื่องจากอาจาร์เป็นนักแข่งรับเชิญ จึงไม่มีสิทธิ์สะสมคะแนนชิงแชมป์

**สถิติการแข่งรถ**

**สรุปอาชีพนักแข่งรถ**
 หมายเหตุ-  ฤดูกาลกำลังดำเนินอยู่ 

**ผลการแข่งขันฟอร์มูลาวัน**
(คำสำคัญ) (การแข่งขันที่กำหนดเป็น ตัวหนา หมายถึงนักขับได้ตำแหน่งโพล; การแข่งขันที่กำหนดเป็น ตัวเอียง หมายถึงนักขับทำรอบได้เร็วที่สุด)
 หมายเหตุ-  ฤดูกาลกำลังดำเนินอยู่ 

**หมายเหตุ**

**อ้างอิง**

**แหล่งข้อมูลอื่น**
  อีซัก อาจาร์ สรุปอาชีพนักแข่งรถที่ไดร์เวอร์ดีบี.คอม
หมวดหมู่:นักแข่งรถชาวฝรั่งเศส
หมวดหมู่:นักแข่งรถสูตรหนึ่งชาวฝรั่งเศส
หมวดหมู่:ชาวฝรั่งเศสเชื้อสายแอลจีเรีย
ฉบับร่าง:สังเขปมรรคกัมมัฏฐาน

สังเขปมรรค: แนวทางการฝึกปฏิบัติของพระอธิการมนตรี ปภสฺสโร วัดเทพนิต
สังเขปมรรค เป็นแนวทางการฝึกปฏิบัติที่พัฒนาโดย พระอธิการมนตรี ปภสฺสโร วัดเทพนิต ซึ่งมุ่งเน้นการฝึก ๓ ส ได้แก่ สติ สัมปชัญญะ และสมาธิ โดยไม่ยึดติดกับสิ่งใดสิ่งหนึ่ง แต่ให้ความสำคัญกับ กระบวนการรู้ ตื่น เบิกบาน เพื่อให้สามารถนำไปใช้กับอารมณ์ที่กระทบจิตได้อย่างเป็นระบบ
๑. การเริ่มต้นฝึกด้วย “คณนารมณ์”
แนวทางนี้เริ่มจาก การนับการรู้อารมณ์ที่กระทบจิต หรือที่เรียกว่า “คณนารมณ์” ซึ่งเป็นกระบวนการที่ช่วยให้เกิด สติรู้ตัวทั่วพร้อม และพัฒนา สัมปชัญญะ เพื่อป้องกันไม่ให้อารมณ์ที่กระทบจิตส่งผลรุนแรงจนเกิดความทุกข์
การนับอารมณ์นี้ ไม่ได้เป็นเพียงการรู้ว่ามีอารมณ์เกิดขึ้น แต่เป็นการฝึกให้เห็นว่า จิตได้รับผลกระทบจากอารมณ์เหล่านั้นอย่างไร และสามารถ ตั้งอยู่ในสมดุล ได้มากน้อยแค่ไหน
๒. การฝึกสมาธิเพื่อความสงบและปลอดโปร่ง
ในสังเขปมรรค สมาธิไม่ได้หมายถึงการเพ่งจิตให้นิ่งเฉยเท่านั้น แต่เป็นการฝึกให้จิตมี เสถียรภาพ และ คล่องตัว ในการรับรู้อารมณ์ที่เข้ามากระทบโดยไม่ถูกดูดกลืนเข้าไป การฝึกสมาธิในแนวทางนี้จึงเป็นการ ฝึกให้จิตตั้งมั่น แต่ไม่ยึดติด ทำให้เกิดความรู้สึก ปลอดโปร่ง โล่ง เบา ซึ่งเป็นภาวะที่เหมาะสมในการเห็นธรรม
๓. การใช้เครื่องนับหรือประคำเพื่อเสริมการฝึก
เพื่อให้สามารถ ติดตามสภาวะจิต และ ฝึกสติสัมปชัญญะ ได้อย่างต่อเนื่อง บางครั้งอาจใช้ เครื่องนับ หรือประคำ ในการช่วยสังเกต จังหวะของอารมณ์และความคิด ที่เกิดขึ้น การใช้เครื่องมือเหล่านี้ไม่ได้เป็นไปเพื่อการยึดติดกับวัตถุภายนอก แต่เป็น เครื่องมือที่ช่วยให้การฝึกมีความเป็นระบบ และสามารถ สังเกตความเปลี่ยนแปลงของจิต ได้ง่ายขึ้น
๔. เป้าหมายของสังเขปมรรค: รู้ตัวและปล่อยวาง
โดยสรุป สังเขปมรรค เป็นแนวทางที่ ผสมผสานการฝึกสติ สัมปชัญญะ และสมาธิ เพื่อให้เกิด การรู้ตัวทั่วพร้อม และ การปล่อยวางอารมณ์ที่มากระทบจิต ไม่ใช่เพียงแค่การเฝ้าดูอารมณ์อย่างเฉยเมย แต่เป็นการ เห็นอย่างเข้าใจ และสามารถ วางลงได้เองโดยธรรมชาติ
แนวทางนี้สามารถนำมาใช้ ในการดำเนินชีวิตประจำวัน ไม่ว่าจะเป็นการรับมือกับอารมณ์ หรือการฝึกปฏิบัติทางจิตอย่างลึกซึ้ง ซึ่งเป็นหลักธรรมที่ พระอธิการมนตรี ปภสฺสโร ได้พัฒนาขึ้นเพื่อให้สอดคล้องกับ ธรรมชาติของจิตและการปฏิบัติในยุคปัจจุบัน

**หนังสือสังเขปมรรคกัมมัฏฐาน**

**ลิงก์ภายนอก ==
ฉบับร่าง:พระวชิรปัญญาภรณ์ (พงศ์พันธ์ ขนฺติโสภโณ)

พระวชิรปัญญาภรณ์ (พงศ์พันธ์ ขนฺติโสภโณ) มีราชทินนามฐานานุกรมพระราชาคณะชั้นสามัญ ปัจจุบันดำรงตำแหน่งทางพระสังฆาธิการเป็นเลขานุการเจ้าคณะภาค 14 และผู้ช่วยเจ้าอาวาสวัดไร่ขิง พระอารามหลวง

**ภูมิลำเนาเดิม**
ชื่อ พงศ์พันธ์ สีลาโคตร เกิดวันที่ 16 เดือน ธันวาคม พ.ศ.2534 บิดาชื่อ นายวุฒิ สีลาโคตร มารดาชื่อ นางนพมาส สีลาโคตร ภูมิลำเนาชาวตำบลท่าตลาด อำเภอสามพราน จังหวัดนครปฐม

**การศึกษา/วิทยฐานะ**
พ.ศ.2552 สำเร็จการศึกษาชั้นมัธยมศึกษาปีที่ จากโรงเรียนกาญจนาภิเษกวิทยาลัย นครปฐม (พระตำหนักสวนกุหลาบมัธยม)
พ.ศ.2557 สอบไล่ได้นักธรรมชั้นเอก จากสำนักเรียนคณะจังหวัดนครปฐม วัดไร่ขิง พระอารามหลวง
พ.ศ.2558 สำเร็จการศึกษาปริญญาตรี (สาชาวิชารัฐศาสตร์) มหาวิทยาลัยมหาจุฬาลงกรณราชวิทยาลัย
พ.ศ.2559 สำเร็จการศึกษามหาบัณฑิต (สาขาวิชาการจัดการเชิงพุทธ) มหาวิทยาลัยมหาจุฬาลงกรณราชวิทยาลัย
พ.ศ.2565 สำเร็จการศึกษาดุษฎีบัณฑิต (สาขารัฐประศาสนศาสตร์) มหาวิทยาลัยปทุมธานี

**อุปสมบท**
เข้ารับการอุปสมบทเป็นพระภิกษุ เมื่อวันที่ 5 เดือน มีนาคม พ.ศ.2555 ณ อุโบสถวัดไร่ขิง ตำบลไร่ขิง อำเภอสามพราน จังหวัดนครปฐม โดยมีพระธรรมวชิรานุวัตร (แย้ม กิตฺตินฺธโร) เป็นพระอุปัชฌาย์
ได้รับฉายานามว่า "ขนฺติโสภโณ"

**การปกครอง/บริหารกิจการคณะสงฆ์**

**งานศึกษา**
พ.ศ.2556-ปัจจุบัน เป็นคณะกรรมการสอบบาลีสนามหลวง คณะสงฆ์จังหวัดนครปฐม
พ.ศ.2556-ปัจจุบัน เป็นกองเลขานุการตรวจข้อสอบธรรมสนามหลวงชั้นตรี ณ วัดไร่ขิง พระอารามหลวง
พ.ศ.2556-ปัจจุบัน เป็นกรรมการจัดอบรมบาลีก่อนสอบของคณะสงฆ์ภาค 14 ณ สนามอบรมวัดไร่ขิง พระอารามหลวง

**การปกครอง**
เลขานุการเจ้าคณะภาค 14 และผู้ช่วยเจ้าอาวาสวัดไร่ขิง พระอารามหลวง

**สมณศักดิ์**
พ.ศ.2555 ได้รับแต่งตั้งเป็น "พระปลัด"ฐานานุกรมเจ้าคณะอำเภอบางใหญ่ ของพระครูกิตติวิริยาภรณ์ วัดราษฎร์ประคองธรรม
พ.ศ.2557 ได้รับแต่งตั้งเป็น "พระครูปลัด" ฐานานุกรมใน พระราชวิริยาลังการ (แย้ม กิตฺตินฺธโร) รองเจ้าคณะจังหวัดนครปฐม เจ้าอาวาสวัดไร่ขิง พระอารามหลวง
พ.ศ.2566 ได้รับแต่งตั้งเป็น "พระครูปลัดสุวัฒนวิมลคุณ วิบูลมหาคณานุนายก ตรีปิฏกธรรมรักขิต" ฐานานุกรมใน พระพรหมเสนาบดี (พิมพ์ ญาณวีโร) กรรมการมหาเถรสมาคม เจ้าคณะภาค 7 เจ้าอาวาสวัดปทุมคงคา ราชวรวิหาร
พ.ศ.2566 โปรดพระราชทานสัญญาบัตรตั้งสมณศักดิ์พระราชาคณะชั้นสามัญ ที่ พระวชิรปัญญาภรณ์ สถิต ณ วัดไร่ขิง พระอารามหลวง

**อ้างอิง ==
แอร์วิน โบเวียน

แอร์วิน โบเวียน, ภาพเหมือนตนเอง ทศวรรษที่ 1920
แอร์วิน โยฮันเนส โบเวียน (Erwin Bowien, 3 กันยายน ค.ศ. 1899 – 3 ธันวาคม ค.ศ. 1972) เป็นจิตรกรและนักประพันธ์ชาวเยอรมัน

**ชีวประวัติ**
โบเวียนเกิดในครอบครัววิศวกรก่อสร้างจากปรัสเซียตะวันออก แม่ของเขาก็มาจากที่นั่นเช่นกัน โดยครอบครัวของเขาได้ย้ายมาอยู่ที่ปรัสเซียตะวันออกในศตวรรษที่ 18
แอร์วิน โบเวียน เข้าเรียนที่กรุงเบอร์ลิน โดยเรียนที่โรงเรียนแบบกึมนาซิอุม และศึกษาต่อที่ “โรงเรียนอาชีวศึกษา” ในเมืองเนอชาแตล (สวิตเซอร์เลนด์) หลังสงครามโลกครั้งที่หนึ่ง เขาได้เข้าศึกษาที่สถาบันศิลปะมิวนิก สถาบันศิลปะเดรสเดิน และ สถาบันศิลปะเบอร์ลิน จากนั้นเขาได้ศึกษาด้วยตนเองเป็นเวลาสี่ปี และได้เป็นผู้บรรยายในเรื่องประวัติศาสตร์ศิลปะที่โรงเรียนศึกษาผู้ใหญ่ในเมืองโซลิงเงิน
แค็ตตาล็อกผลงาน 1141 - ชายหาดที่เอ็กมอนด์ประเทศเนเธอร์แลนด์ ในฤดูร้อนปีค.ศ. 1937
หลังจากที่นาซียึดอำนาจ แอร์วิน โบเวียน ซึ่งเป็นฝ่ายตรงข้ามของพรรคนาซี ก็ได้เดินทางไปยังประเทศเนเธอแลนด์ เขาใช้ชีวิตเป็นศิลปินอิสระตั้งแต่ปีค.ศ. 1933 ถึง 1942 ที่เอ็กมอนด์ อาน เดน โฮฟ ทางตอนเหนือของเนเธอร์แลนด์ ในบ้านเดิมของเรอเน เดการ์ต นักปรัชญา เมื่อเจ้าหญิงเบียทริกซ์ ประสูติในปีค.ศ. 1938 แอร์วิน โบเวียน เกิดความคิดที่จะวาดภาพเด็ก ๆ ในเอ็กมอนด์ อาน เดน โฮฟ ที่เกิดในปีค.ศ. 1938 ภาพวาดเหล่านี้ได้ถูกโอนย้ายไปยังหอจดหมายเหตุของสำนักพระราชวังโดยเทศบาลเอ็กมอนด์ 
แอร์วิน โบเวียน ได้จัดแสดงผลงานของตนที่กรุงเฮก เมืองโฮร์น เมืองอาลค์มาร์ และหมู่บ้านชูรล์ เขาได้สร้างชื่อที่นั่นในฐานะจิตรกรและช่างเขียนภาพวิวทิวทัศน์ ทะเล และเนินทราย ด้วยสีพาสเทล
หลังจากที่เยอรมนียึดครองเนเธอร์แลนด์ แอร์วิน โบเวียน ก็ถูกจับกุมและจำคุกเป็นเวลาสามวัน เขาได้รับข้อมูลจากเยอรมนีว่าเพื่อนร่วมงานของเขาสมัครใจที่จะซ่อนเขาไว้ แอร์วินจึงใช้ประโยชน์จากข้อเสนอดังกล่าวและลงเอยที่หมู่บ้านเล็ก ๆ แห่งหนึ่งในแคว้นบาวาเรีย ซึ่งไม่มีเจ้าหน้าสังเกตเห็นเขาที่นั่นจนสงครามสิ้นสุดลง หลังสงครามโลกครั้งที่สอง เขาได้ไปเยือนประเทศนอร์เวย์ สวิตเซอร์แลนด์ และประเทศอื่น ๆ งานแสดงผลงานของเขาจัดขึ้นในเมืองใหญ่ ๆ หลายเมืองในเยอรมนี รวมถึงโคเปนเฮเกนและปารีส และสามารถชมผลงานของเขาได้ในพิพิธภัณฑ์หลายแห่ง 
แอร์วิน โบเวียน เสียชีวิตเมื่อวันที่ 3 ธันวาคม ค.ศ. 1972 ในบ้านที่เมืองไวล์ อัม ไรน์  มีการก่อตั้งสมาคมมิตรภาพ Erwin Bowien eV ขึ้นเมื่อวันที่ 20 ตุลาคม ค.ศ. 1976 ที่พิพิธภัณฑ์ใบมีดเยอรมัน de ในเมืองโซลิงเงิน 

**อ้างอิง**

**แหล่งข้อมูลอื่น**
  เว็บไซต์ของแอร์วิน โบเวียน
หมวดหมู่:บุคคลที่เกิดในปี พ.ศ. 2442
หมวดหมู่:บุคคลที่เสียชีวิตในปี พ.ศ. 2515
หมวดหมู่:จิตรกรชาวเยอรมันในศตวรรษที่ 20
หมวดหมู่:จิตรกรชายชาวเยอรมัน
หมวดหมู่:กวีชาวเยอรมันในศตวรรษที่ 20
หมวดหมู่:กวีชายชาวเยอรมัน
ปลูกรักนักวิจัย

ปลูกรักนักวิจัย (감자연구소) เป็นละครโทรทัศน์เกาหลีใต้ที่กำลังออกอากาศ เขียนบทโดยคิม โฮ-ซู กำกับโดย คัง อิล-ซู และนำแสดงโดยอี ซุน-บิน และคัง แท-โอ ละครเรื่องนี้เป็นเรื่องราวของมีกย็อง ผู้หลงใหลในมันฝรั่ง และถูกพัดพาโดยแพ็ก-โฮผู้มีหลักการเหมือนกับมันฝรั่งหมุนวนออกอากาศตอนแรกทางช่องทีวีเอ็นเมื่อวันที่ 1 มีนาคม ค.ศ. 2025 และออกอากาศทุกวันเสาร์และอาทิตย์ เวลา 21:20 น. (เวลามาตรฐานเกาหลี) นอกจากนี้ยังสตรีมทางเน็ตฟลิกซ์ได้ในบางภูมิภาค

**เรื่องย่อ**
ละครเรื่องนี้มีฉากอยู่ในหุบเขาที่ศูนย์วิจัยมันฝรั่ง เกี่ยวกับหญิงสาวชื่อคิม มี-กย็อง นักวิจัยที่หลงใหลในมันฝรั่งที่กำลังเริ่มต้นชีวิตใหม่ และโซ แพ็ก-โฮ ผู้เติมพลังให้กับจิตวิญญาณนักสู้ของเธอ

**นักแสดง**

**นักแสดงหลัก**
 อี ซุน-บิน รับบท คิม มี-กย็อง
 นักวิจัยผู้คลั่งไคล้มันฝรั่ง- คัง แท-โอ รับบท โซ แพ็ก-โฮ
 ผู้อำนวยการฝ่ายนวัตกรรมองค์กรของ Wonhan Retail ผู้มีบุคลิกสง่างาม

**นักแสดงสมทบ**
 อี ฮัก-จู รับบท พัก กี-เซ
 แฟนเก่าของมี-กย็อง เขามีตำแหน่งเป็นกรรมการผู้อำนวยการฝ่ายวางแผนเชิงกลยุทธ์ของ Wonhan Retail- คิม กา-อึน รับบท อี อง-จู
 เพื่อนสนิทของมี-กย็อง เธอเป็นนักเขียนเว็บโนเวล- ชิน ฮย็อน-ซึง รับบท คิม ฮวัน-กย็อง
 น้องชายของมี-กย็อง- ยู ซึง-มก- กวัก จา-ฮย็อง รับบท โก จ็อง-แฮ
 ผู้จัดการศูนย์วิจัยมันฝรั่ง- อู จ็อง-ว็อน รับบทเป็น จู ซึง-ฮี
 รองผู้จัดการศูนย์วิจัยมันฝรั่ง - คิม จี-อา รับบท จัง ซึล-กี- ยุน จ็อง-ซ็อบ รับบท อี จุง-ฮย็อน- นัม ฮย็อน-อู รับบท คว็อน ฮี-ดง
 พนักงานใหม่ที่มีความกระตือรือร้นที่ศูนย์วิจัยมันฝรั่ง
หมวดหมู่:ละครโทรทัศน์เกาหลีใต้ในปี พ.ศ. 2568
หมวดหมู่:ละครโทรทัศน์ภาษาเกาหลีที่ออกอากาศเฉพาะเน็ตฟลิกซ์ในต่างประเทศ
หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์แนวสุขนาฏกรรมจินตนิยมเกาหลีใต้
หมวดหมู่:ละครโทรทัศน์ช่องทีวีเอ็น
หมวดหมู่:ละครโทรทัศน์เกาหลีใต้ในคริสต์ทศวรรษ 2020

**การผลิต**

**การพัฒนา**
ปลูกรักนักวิจัย ได้รับการพัฒนาภายใต้ชื่อชั่วคราวว่า Potato Research Institute เป็นละครโทรทัศน์แนวสุขนาฏกรรมจินตนิยม ที่กำกับโดยคัง อิล-ซู และเขียนบทโดยคิม โฮ-ซู วางแผนโดยซีเจ อีแอนด์เอ็มและผลิตโดย Chorokbaem Media

**การคัดเลือกนักแสดง**
เมื่อวันที่ 18 มีนาคม ค.ศ. 2024 มีรายงานว่า คัง แท-โอ ซึ่งปลดประจำการแล้วกำลังอยู่ในขั้นตอนพิจารณาบท วันต่อมา มีรายงานว่าคังและอี ซุน-บิน ได้รับการยืนยันให้แสดงตามลำดับ เมื่อวันที่ 14 พฤษภาคม ทีวีเอ็นได้ออกมายืนยันอย่างเป็นทางการถึงการคัดเลือกนักแสดงของคังและอี

**ออกอากาศ**
ปลูกรักนักวิจัย ออกอากาศตอนแรกทางช่อง ทีวีเอ็น เมื่อวันที่ 1 มีนาคม ค.ศ. 2025 และออกอากาศทุกวันเสาร์และอาทิตย์ เวลา 21:20 น. (เวลามาตรฐานเกาหลี) นอกจากนี้ยังสามารถสตรีมบนเน็ตฟลิกซ์ได้ในบางภูมิภาค

**อ้างอิง ==
วรวุฒิ นามเวช

วรวุฒิ นามเวช (4 กรกฎาคม พ.ศ. 2538 – ) เป็นนักฟุตบอลระดับอาชีพชาวไทย ผู้ทำหน้าที่ในตำแหน่งเซ็นเตอร์แบ็กให้แก่สโมสรฟุตบอลราชบุรีในศึกไทยลีก โดยยืมตัวมาจากสโมสรฟุตบอลการท่าเรือและทีมชาติไทย

**ผลงานระดับนานาชาติ**
ในเดือนสิงหาคม พ.ศ. 2560 เขาคว้าแชมป์ฟุตบอลในการแข่งซีเกมส์ 2017 ร่วมกับทีมชาติไทยรุ่นอายุไม่เกิน 23 ปี
เมื่อวันที่ 12 เมษายน พ.ศ. 2564 เขาได้รับเลือกให้ติดทีมชาติไทย 47 คนของอากิระ นิชิโนะ ที่เป็นผู้จัดการทีมสำหรับการแข่งฟุตบอลโลก 2022 รอบคัดเลือก โดยลงแมตช์กระชับมิตรกับทีมชาติทาจิกิสถาน

**การยิงประตูระดับนานาชาติ**

**ร่วมกับทีมชาติไทยรุ่นอายุไม่เกิน 23 ปี**

**ทีมชาติไทยรุ่นอายุไม่เกิน 21 ปี**

**เกียรติประวัติ**

**ระหว่างประเทศ**
 ร่วมกับทีมชาติไทยรุ่นอายุไม่เกิน 23 ปี- ซีเกมส์ ไฟล์:Med 1.png รางวัลเหรียญทอง (1 สมัย) ; พ.ศ. 2560- ดูไบคัพ (1 สมัย) : พ.ศ. 2560
 ร่วมกับทีมชาติไทยรุ่นอายุไม่เกิน 21 ปี- เนชันส์คัพ (1 สมัย) : พ.ศ. 2559

**สโมสร**
 ร่วมกับเชียงราย ยูไนเต็ด- ไทยแลนด์แชมเปียนส์คัพ (1 สมัย) : พ.ศ. 2561

**แหล่งข้อมูลอื่น**
 worawut-namvech/382733
หมวดหมู่:นักฟุตบอลชายชาวไทย
หมวดหมู่:กองหลังตัวกลางฟุตบอลชาย
หมวดหมู่:ผู้เล่นสโมสรฟุตบอลบีจี ปทุม ยูไนเต็ด
หมวดหมู่:ผู้เล่นสโมสรฟุตบอลเชียงราย ยูไนเต็ด
หมวดหมู่:ผู้เล่นสโมสรฟุตบอลศรีสะเกษ
หมวดหมู่:ผู้เล่นสโมสรฟุตบอลการท่าเรือ
หมวดหมู่:ผู้เล่นสโมสรฟุตบอลเชียงใหม่
หมวดหมู่:ผู้เล่นสโมสรฟุตบอลหนองบัว พิชญ
หมวดหมู่:ผู้เล่นสโมสรฟุตบอลราชบุรี
หมวดหมู่:ผู้เล่นในไทยลีก
หมวดหมู่:นักกีฬาเหรียญทองซีเกมส์ชาวไทย
หมวดหมู่:บุคคลจากจังหวัดภูเก็ต
หมวดหมู่:ละครโทรทัศน์เกาหลีใต้แบ่งตามคริสต์ทศวรรษ

หมวดหมู่:รายการโทรทัศน์เกาหลีใต้แบ่งตามคริสต์ทศวรรษ
ทศวรรษ
เกาหลีใต้
สกุลอาย-อาย

สกุลอาย-อาย หรือ Daubentonia เป็นสกุลเดียวของ Daubentoniidae วงศ์ของลีเมอร์  เป็นไพรเมตที่มีถิ่นกำเนิดอยู่บริเวณส่วนใหญ่ของมาดากัสการ์
อาย-อาย (Daubentonia madagascariensis) เป็นสมาชิกเพียงสปีชีส์เดียวที่ยังมีอยู่  อย่างไรก็ตาม มีสายพันธุ์ที่สองที่เรียกว่า อาย-อายยักษ์ (Daubentonia robusta) มีชีวิตอยู่จนกระทั่งเมื่อไม่นานมานี้ และสูญพันธุ์ไปในช่วง 1,000 ปีที่ผ่านมา

**อ้างอิง ==
ชื่อชั่วคราว

ชื่อชั่วคราว (Working title) เป็นชื่อเบื้องต้นของผลิตภัณฑ์หรือโครงการ การใช้งานนี้พบได้ทั่วไปโดยเฉพาะในภาพยนตร์, โทรทัศน์, เกม,  ดนตรี และการพิมพ์

**การใช้งาน**
ชื่อชั่วคราวมักใช้ในภาพยนตร์ โทรทัศน์ เกม ดนตรีและสิ่งพิมพ์ ส่วนใหญ่มักใช้เนื่องจากยังไม่มีการตัดสินใจเกี่ยวกับชื่ออย่างเป็นทางการหรือเพื่อปกปิดลักษณะที่แท้จริงของโครงการ
มักใช้ในสิ่งพิมพ์ทางการค้าเป็น (wt)
หมวดหมู่:การสร้างภาพยนตร์

**ใช้เป็นชื่อในการผลิต**
บางครั้งมีการใช้คำว่า "ชื่อผลงาน" แทนคำว่า "ชื่อชั่วคราว" ชื่อเรื่องเป็นเพียงเรื่องเชิงปฏิบัติเท่านั้น เพื่อป้องกันความสับสน เนื่องจากแนวคิดสำหรับชื่อเรื่องสามารถเปลี่ยนแปลงได้ตลอดเวลาด้วยเหตุผลหลายประการ ตัวอย่างเช่น ในขณะที่ภาพยนตร์เจมส์ บอนด์มักผลิตภายใต้ชื่อที่เป็นตัวเลขอย่างเช่น Bond 22 จนกว่าจะมีการประกาศชื่ออย่างเป็นทางการเป็นส่วนหนึ่งของการตลาด ชื่อที่ออกฉายก็อาจเปลี่ยนแปลงได้เนื่องมาจากการเปลี่ยนแปลงโครงเรื่องที่สำคัญระหว่างการผลิต เช่นเดียวกับที่เกิดขึ้นกับ จักรพรรดิกลายพันธุ์ อัศจรรย์พันธุ์ต๊อง ของดิสนีย์ซึ่งมีชื่อชั่วคราวว่า Kingdom of the Sun 
ในบางกรณี อาจมีการใช้ชื่อเรื่องชั่วคราวเป็นชื่อภาพยนตร์ในที่สุด เช่น กรณีที่พระเอก ซามูเอล แอล. แจ็กสัน ยืนกรานจะใช้ชื่อเรื่องว่า Snakes on a Plane หลังจากที่เขาได้รู้ว่าชื่อภาพยนตร์จะถูกเปลี่ยนเป็น Pacific Air Flight 121 เมื่อมีการเข้าฉาย

**ใช้เป็นชื่อลวง**
ชื่อเรื่องปลอมมักถูกใช้โดยภาพยนตร์ที่มีชื่อเสียงหรือละครซีรีส์ทางโทรทัศน์เพื่อป้องกันไม่ให้เกิดความสนใจที่ไม่พึงประสงค์จากสื่อหรือกลุ่มแฟน ๆ ตัวอย่างที่โดดเด่นของชื่อเรื่องที่เป็นกลอุบาย ได้แก่ Blue Harvest (สตาร์ วอร์ส 3 ชัยชนะของเจได), Red Gun (ตระกูลแห่งมังกร) และภาพยนตร์แบทแมน เรื่อง แบทแมน บีกินส์, แบทแมน อัศวินรัตติกาล และ แบทแมน อัศวินรัตติกาลผงาด ซึ่งผลิตภายใต้ชื่อเรื่อง The Intimidation Game, Rory's First Kiss และ Magnus Rex

**อ้างอิง ==
อันดับฐานลีเมอร์

อันดับฐานลีเมอร์ หรือ Lemuriformes เป็นเพียงอันดับฐานเดียวของไพรเมตที่อยู่ภายใต้อันดับย่อย Strepsirrhini รวมถึงลีเมอร์ของมาดากัสการ์ เช่นเดียวกับกาเลโกและวงศ์ลิงลมของแอฟริกาและเอเชีย แม้ว่าทางเลือกของงอนุกรมวิธานที่เป็นที่นิยมจะจัดวงศ์ใหญ่ลิงลมในอันดับฐานของมันเอง Lorisiformesname=Lemuriformes
อันดับฐานลีเมอร์เป็นไพรเมตมีลักษณะเฉพาะคือฟันที่เป็นหวี ชุดฟันเฉพาะทางที่อยู่บริเวณด้านหน้าและด้านล่างของปาก ส่วนใหญ่ใช้ในการสางขนขณะแปรงขนpp=89–90

**ประวัติศาสตร์วิวัฒนาการ**

**การจำแนกประเภททางอนุกรมวิธาน**

**หมายเหตุ**

**อ้างอิง ==
สกุลกระแตหางขนนก

สกุลกระแตหางขนนก หรือ Ptilocercus เป็นสกุลของอันดับกระแตและเป็นสมาชิกเพียงสกุลเดียวของวงศ์ Ptilocercidae

**อนุกรมวิธาน**
สกุลในปัจจุบัน (และวงศ์) มีอยู่สปีชีส์เดียวคือกระแตหางขนนก (Ptilocercus lowii) อย่างไรก็ตามสกุลนี้ถือว่าเก่าแก่มากและถือเป็นสกุลกระแตที่ดั้งเดิมที่สุด ในปี พ.ศ. 2559 มีการระบุสปีชีส์ใหม่จากจีนซึ่งมีอายุย้อนไปถึงช่วงอายุโอลิโกซีนตอนต้นเมื่อประมาณ 34 ล้านปีก่อน สปีชีส์  Ptilocercus kylin มีความคล้ายคลึงกับสิ่งมีชีวิตอย่างน่าทึ่งมากจนสามารถถือได้ว่าเป็นสิ่งมีชีวิตที่เป็นพี่น้องกัน สิ่งนี้ชี้ให้เห็นว่า Ptilocercidae มีวิวัฒนาการโดยแทบไม่มีการเปลี่ยนแปลงใดๆ เลยในช่วงหลายล้านปี

**อ้างอิง ==
พิกัดอัตราศุลกากร

พิกัดอัตราศุลกากร (tariff) คือ ภาษีที่เรียกเก็บโดยรัฐบาลของประเทศหรือสหภาพเหนือชาติ จากการนำเข้าหรือส่งออกสินค้า นอกจากจะเป็นแหล่งรายได้ของรัฐบาลแล้ว ภาษีนำเข้ายังสามารถเป็นรูปแบบหนึ่งของการควบคุมการค้าระหว่างประเทศและนโยบายที่จัดเก็บภาษีผลิตภัณฑ์จากต่างประเทศเพื่อส่งเสริมหรือปกป้องอุตสาหกรรมในประเทศอีกด้วย พิกัดอัตราสรรพากร (protective tariff) เป็นเครื่องมือการคุ้มครองที่ใช้กันอย่างแพร่หลายที่สุด ควบคู่ไปกับโควตาสินค้านำเข้า โควตาสินค้าส่งออก และมาตรการกีดกันที่มิใช่พิกัดศุลกากรอื่น ๆ

**อ้างอิง**
หมวดหมู่:เศรษฐศาสตร์ระหว่างประเทศ
ฉบับร่าง:สกุลกระต่ายยุโรป

สกุลกระต่ายยุโรป หรือ Oryctolagus (s) เป็นสกุลของอันดับกระต่าย ซึ่งปัจจุบันมีกระต่ายยุโรป และลูกหลานของมันกระต่ายบ้าน รวมถึงฟอสซิลอีกหลายชนิด
ชื่อสามัญได้มาจาก ὀρυκτός (oryktos, “dug up”) และ λαγώς (lagōs, “hare”).

**วิวัฒนาการ**
สกุลกระต่ายยุโรป หรือ Oryctolagus ปรากฏตัวครั้งแรกในตอนท้ายของไมโอซีน ประมาณ 6.5 ล้านปีก่อน ซากฟอสซิลจากช่วงอายุไพลโอซีนตอนกลางนำไปสู่การจำแนกสองสปีชีส์ Oryctolagus lacosti ในฝรั่งเศสตอนใต้และทางตะวันตกเฉียงเหนือของอิตาลี และ Oryctolagus laynensis ในคาบสมุทรไอบีเรีย รูปแบบหลังนี้เชื่อกันว่าเป็นต้นกำเนิดของสายพันธุ์ที่ยังหลงเหลืออยู่

**สปีชีส์**
Oryctolagus cuniculus - กระต่ายยุโรป
**Oryctolagus cuniculus domesticus - กระต่ายบ้าน
กรามล่างของ O. lacosti.
*†Oryctolagus lacosti
*†Oryctolagus laynensis

**อ้างอิง ==
ชะนีมือขาวกลาง

ชะนีมือขาวกลาง (Hylobates lar entelloides) เป็นชนิดย่อยของชะนีมือขาวที่ใกล้สูญพันธุ์ มีถิ่นกำเนิดในมาเลเซีย พม่า และไทย

**อ้างอิง**
หมวดหมู่:สิ่งมีชีวิตที่เกือบอยู่ในข่ายใกล้การสูญพันธุ์
หมวดหมู่:ชะนี
หมวดหมู่:สัตว์ที่พบในประเทศไทย
หมวดหมู่:สัตว์ที่พบในประเทศมาเลเซีย
หมวดหมู่:สัตว์ที่พบในประเทศพม่า
หนังสือบริคณห์สนธิ

หนังสือบริคณห์สนธิ (memorandum of association) ของบริษัท เป็นเอกสารของบริษัทที่สำคัญในเขตอำนาจศาลบางแห่ง ในการก่อตั้งบริษัทที่ผู้เริ่มก่อการร่วมกันจัดทำขึ้นตามข้อกำหนดของกฎหมายในการจัดตั้งบริษัทจำกัดเพื่อใช้แสดงเจตจำนงของบริษัทต่อบุคคลทั่วไป โดยเป็นเอกสารที่แสดงรายละเอียดต่าง ๆ ซึ่งทำให้ผู้ถือหุ้น เจ้าหนี้ และผู้ที่เกี่ยวข้องกับบริษัททราบว่าขอบเขตการดำเนินงานที่ได้รับอนุญาตคืออะไร แม้ว่าโดยปกติแล้วจะร่างไว้กว้างมากก็ตาม 
นอกจากนี้ยังแสดงทุนเริ่มแรกของบริษัทด้วย เป็นหนึ่งในเอกสารที่ต้องใช้จัดตั้งบริษัท ในประเทศอินเดีย สหราชอาณาจักร ไอร์แลนด์ แคนาดา ไนจีเรีย เนปาล บังกลาเทศ ปากีสถาน อัฟกานิสถาน ศรีลังกา ไทย และแทนซาเนีย และยังใช้ในเขตอำนาจศาลที่ใช้คอมมอนลอว์หลายแห่งใน เครือจักรภพ
สำหรับประเทศไทย หนังสือบริคณห์สนธิประกอบไปด้วยเอกสารทั้งหมดจำนวน 2 หน้า หน้าแรกให้รายละเอียดของกิจการอย่าง ชื่อบริษัทตามแบบจองชื่อนิติบุคคลทั้งภาษาไทยและภาษาอังกฤษ จังหวัดที่สำนักงานของบริษัทจะตั้งอยู่ วัตถุประสงค์ของบริษัท ทุนเรือนหุ้นที่จดทะเบียน ทุนจดทะเบียนของบริษัท รายละเอียดของผู้เริ่มก่อการ หน้าที่สองคือ ชื่อผู้เป็นพยาน

**อ้างอิง**
หมวดหมู่:เอกสารทางธุรกิจ
หมวดหมู่:เอกสารทางกฎหมาย
หมวดหมู่:กฎหมายบริษัท
จังหวัดกัวดาลาฆารา

กัวดาลาฆารา (Guadalajara; Pronunciation of Guadalajara in Spanish.ogg) เป็นจังหวัดหนึ่งของประเทศสเปนซึ่งอยู่ในแคว้นปกครองตนเองกัสติยา–ลามันชา ในปี 2019 มีประชากร 258,890 คน  ประชากรของจังหวัดมีการเติบโตเพิ่มขึ้นในช่วง 10 ปีที่ผ่านมา จังหวัดตั้งอยู่ใจกลางของคาบสมุทรไอบีเรีย

**อ้างอิง**
หมวดหมู่:จังหวัดของประเทศสเปน
อิรี

อิรี (Erie) เป็นนครที่ตั้งอยู่บนชายฝั่งทางใต้ของทะเลสาบอิรีและที่ตั้งเทศมณฑลของเทศมณฑลอิรี รัฐเพนซิลเวเนีย สหรัฐอเมริกา เป็นเมืองที่มีประชากรมากเป็นอันดับ 5 ของรัฐเพนซิลเวเนีย และมีประชากรมากที่สุดในรัฐเพนซิลเวเนียตะวันตกเฉียงเหนือ โดยมีประชากร 94,831 คน จากการสำรวจสำมะโนประชากรปี 2020 เขตมหานครอิรีซึ่งแบ่งเป็น 2 เทศมณฑล มีประชากร 270,876 คน ในปี 2020 อิรีตั้งอยู่ห่างออกไปประมาณ mi จากเมืองบัฟฟาโล อยู่ห่าง mi จากคลีฟแลนด์ และอยู่ห่าง mi จากพิตต์สเบิร์ก

**อ้างอิง**
หมวดหมู่:เมืองในรัฐเพนซิลเวเนีย
คตินิยมลดทอน

ไฟล์:Digesting_Duck.jpg|right|thumb|300x300px| เรอเน เดการ์ต เขียนใน De homine (1662) อ้างว่าสัตว์ที่ไม่ใช่มนุษย์สามารถอธิบายได้อย่างง่าย ๆ ว่าเป็นออโตมาตา ซึ่งหมายความโดยพื้นฐานแล้วว่าเป็นเพียงเครื่องจักรที่มีความซับซ้อนเชิงกลไกมากกว่า "เป็ดที่กำลังย่อยอาหาร" ตัวนี้ (Digesting Duck)
คตินิยมลดทอน (reductionism) เป็นแนวคิดทางปรัชญาที่เกี่ยวข้องกันหลายประการเกี่ยวกับความสัมพันธ์ระหว่างปรากฏการณ์ต่าง ๆ ซึ่งสามารถอธิบายได้ในแง่ของปรากฏการณ์ที่ง่ายกว่าหรือพื้นฐานกว่า นอกจากนี้ยังอธิบายว่าเป็นตำแหน่งทางปัญญาและปรัชญาที่ตีความระบบที่ซับซ้อน ว่าเป็นผลรวมของส่วนต่าง ๆ

**อ้างอิง**
หมวดหมู่:การอุบัติ
หมวดหมู่:ทฤษฎีทางญาณวิทยา
หมวดหมู่:ประชาน
หมวดหมู่:ญาณวิทยาของวิทยาศาสตร์
หมวดหมู่:ปรัชญาวิเคราะห์
หมวดหมู่:ทฤษฎีอภิปรัชญา
อินเนิร์ทเคียร์เชิน

อินเนิร์ทเคียร์เชิน (Innertkirchen) เป็นเทศบาลและหมู่บ้านในรัฐแบร์น ประเทศสวิตเซอร์แลนด์ ตั้งอยู่ในหุบเขาแอลป์ที่ล้อมรอบด้วยธรรมชาติอันงดงาม เป็นจุดเริ่มต้นสำคัญของเส้นทางผ่านภูเขาที่มีชื่อเสียง เช่น ช่องเขาซุสเทิน ช่องเขากริมเซิล ซึ่งเป็นเส้นทางท่องเที่ยวที่ได้รับความนิยมในหมู่ผู้ที่ชื่นชอบการขับรถชมทิวทัศน์และนักปั่นจักรยาน
ด้วยทำเลที่ตั้งใกล้กับเทือกเขาสูง อินเนิร์ทเคียร์เชินจึงเป็นจุดหมายปลายทางสำหรับนักปีนเขาและนักเดินป่า นอกจากนี้ ยังเป็นทางเข้าสู่โกรกธารอาเรอซึ่งเป็นช่องผาหินปูนที่ถูกแม่น้ำอาเรอกัดเซาะยาวนานหลายพันปี ทำให้เกิดทิวทัศน์ที่น่าตื่นตา

**อ้างอิง**
หมวดหมู่:เทศบาลในรัฐแบร์น
โกรกธารอาเรอ

ภายในโกรกธารอาเรอ
จุดแคบสุดของโกรกธารอาเรอ
โกรกธารอาเรอ (Aareschlucht) เป็นโกรกธารหินปูน ตั้งอยู่ในภูมิภาคแบร์เนอร์โอเบอร์ลันท์ รัฐแบร์น ประเทศสวิตเซอร์แลนด์ โกรกธารแห่งนี้เกิดจากการกัดเซาะของแม่น้ำอาเรอผ่านชั้นหินปูนยาวนานหลายพันปีจนเกิดเป็นโกรกธารแคบสูงชัน และมีทางเดินที่สวยงามความยาวสองกิโลเมตร
โกรกธารอาเรอมีเส้นทางเดินไม้ที่สร้างขึ้นเพื่อให้นักท่องเที่ยวสามารถเดินชมทิวทัศน์ได้อย่างปลอดภัยและใกล้ชิดกับธรรมชาติ การเดินทางภายในช่องเขาจะพบกับน้ำสีฟ้าใสที่ไหลผ่านระหว่างหน้าผาหินปูนสูงตระหง่าน นอกจากนี้ ยังมีอุโมงค์และสะพานที่ช่วยให้การสำรวจช่องเขาน่าตื่นเต้นยิ่งขึ้น สถานที่แห่งนี้เปิดให้เข้าชมในช่วงฤดูใบไม้ผลิถึงฤดูใบไม้ร่วง และมีไฟส่องสว่างในช่วงกลางคืนบางช่วงของปี ทำให้สามารถสัมผัสบรรยากาศที่แตกต่างจากเวลากลางวัน โกรกธารอาเรอเป็นสถานที่ที่เหมาะสำหรับนักเดินทางที่ต้องการสัมผัสธรรมชาติอันงดงามและศึกษาภูมิศาสตร์ของเทือกเขาแอลป์อย่างใกล้ชิด

**อ้างอิง**
หมวดหมู่:สถานที่ท่องเที่ยวในประเทศสวิตเซอร์แลนด์
สันต์ ศรีแก้วหล่อ

สันต์ ศรีแก้วหล่อ เป็นผู้กำกับละครโทรทัศน์ชาวไทย ผลงานเด่นของเขาได้แก่ แก้วล้อมเพชร, ดอกโศก, อีสา, พิษสวาท, กลิ่นกาสะลอง, วันทอง ฯลฯ

**ผลงานกำกับละคร**

**รางวัล**
 พ.ศ. 2568 รางวัลนาฏราช ผู้กำกับยอดเยี่ยม – สงครามสมรส

**อ้างอิง**

**แหล่งข้อมูลอื่น**

หมวดหมู่:ผู้กำกับละครโทรทัศน์ชาวไทย
หมวดหมู่:บุคคลจากโรงเรียนเทพศิรินทร์
หมวดหมู่:บุคคลจากมหาวิทยาลัยรามคำแหง
เม่นบริสเตล

เม่นบริสเตล (Chaetomys subspinosus) เป็นสัตว์ฟันแทะที่อาศัยบนต้นไม้จากป่าแอตแลนติกในบราซิลตะวันออก มันเป็นชนิดเดียวของสกุล Chaetomys และวงศ์ย่อย Chaetomyinae. ได้รับการระบุอย่างเป็นทางการในปี พ.ศ. 2361 แต่แทบไม่มีใครพบเห็นอีกเลยจนกระทั่งเดือนธันวาคม พ.ศ. 2529 รัฐบาเยีย.  จากรัฐแซร์จีปีถึงรัฐเอชปีรีตูซังตู (ไม่มีบันทึกล่าสุดจากรัฐรีโอเดจาเนโร) แต่ยังคงหายากและตกอยู่ในภาวะคุกคามเนื่องจากการสูญเสียถิ่นที่อยู่อาศัยการลักลอบล่าสัตว์และการที่สัตว์ประสบอุบัติเหตุตายบนท้องถนน

**ลักษณะเฉพาะ**

**การถกเถียงทางอนุกรมวิธาน**

**อ้างอิง ==
รหัสจดทะเบียนรถยนต์ระหว่างประเทศ

รหัสจดทะเบียนรถยนต์ระหว่างประเทศ หรือ รหัสประจำตัวทะเบียนรถ (VRI code) เป็นเครื่องหมายที่ใช้ในการแสดงประเทศของรถยนต์คันนั้น ๆ เมื่อเดินทางข้ามประเทศ ในหลายประเทศกำหนดให้ใช้ในลักษณะของสติ๊กเกอร์ แต่ในบางประเทศ อย่างเช่นประเทศในสหภาพยุโรปก็มีการกำหนดให้แสดงไว้บนป้ายทะเบียนรถด้วย แม้ตามอนุสัญญาว่าด้วยการจราจรทางถนน ณ กรุงเจนีวา ปี 1949 (Geneva Convention on Road Traffic of 1949) ซึ่งมีผลบังคับใช้ในปี 1952 จะกำหนดให้แสดงแยกไว้ก็ตาม ซึ่งมีการกำหนดรหัสขึ้นครั้งแรกในอนุสัญญาปารีสปี 1909 (Convention internationale relative à la Circulation des Automobiles 1909) และอนุสัญญาปารีสปี 1924 (Convention internationale relative à la Circulation des Automobiles 1924) ปัจจุบันมีการกำหนดให้มีการใช้ตามอนุสัญญาว่าด้วยการจราจรทางถนน ณ กรุงเจนีวา ปี 1949 (Geneva Convention on Road Traffic of 1949) และอนุสัญญาว่าด้วยการจราจรทางถนน ณ กรุงเวียนนา ปี 1968 (Vienna Convention on Road Traffic of 1968)

**ประวัติการใช้งาน**

**อนุสัญญาปารีสปี 1909**
ในอนุสัญญาปารีสปี 1909 มีการกำหนดรหัสจดทะเบียนรถยนต์ระหว่างประเทศเป็นครั้งแรก เนื่องด้วยต้องการจะระบุรถยนต์ของแต่คันว่ามาจากประเทศอะไร เนื่องจากรถยนต์มีรูปทรงที่หลากหมายและมีการจำหน่ายในหลายประเทศ และมีการกำหนดรูปแบบของสัญลักษณ์ โดยกำหนดให้ใช้รูปทรงวงรีขนาด 30 ซม. × 18 ซม. (12 นิ้ว × 7 นิ้ว) พร้อมอักษรย่อแทนชื่อประเทศสีดำ จำนวน 1 หรือ 2 ตัวอักษร โดยต้องติดไว้ที่ด้านหลังของรถ แยกจากแผ่นป้ายทะเบียน

**อนุสัญญาปารีสปี 1924**
Volkswagen Golf Mk1 with both International vehicle registration codes, the Åland Islands (AX) and Finland (SF)
ในอนุสัญญาปารีสปี 1924 ได้มีการระบุคำว่า "เครื่องหมายแสดงความแตกต่าง" (distinguishing mark) ขึ้นเป็นครั้งแรก และได้กำหนดสามารถใช้ตัวย่อได้สามตัว และได้ระบุว่าสามารถกำหนดรหัสประจำดินแดนต่าง ๆ ได้ด้วย

**รหัสที่ใช้ในปัจจุบัน**

**รหัสที่ไม่มีการใช้แล้ว**

**ดูเพิ่มเติม**
 การจดทะเบียนเครื่องบิน- ใบอนุญาตขับขี่สากล- ISO 3166- อนุสัญญาว่าด้วยการจราจรทางถนน- หมายเลขประจำตัวรถ

**อ้างอิง**

**แหล่งข้อมูลอื่น**
  Distinguishing Signs of Vehicles date=2024-02-29 , UNECE-  Distinguishing Signs used on Vehicles in International Traffic Notified to the Secretary General of the United Nations, UNECE-  Convention on Road Traffic, Geneva, United Nations Treaty Collection-  Convention on Road Traffic, Vienna, United Nations Treaty Collection-  UN Economic Commission for Europe, Working Party on Road Transport (WP.11)-  Miscellaneous Proposals of Amendments to the Model Regulations on the Transport of Dangerous Goods: Identification of Approval Country in Marking, UN/SCETDG/33/INF.5 (table compares ISO 3166 and DSIT codes)-  Association Francoplaque: Collectionneurs de Plaques d'Immatriculation date=2021-03-09  (data mostly from RPW, above)-  European Registration Plate Association: Registration Plates of the World Online (registration required; data mostly from RPW, above)
เหตุรถทัศนาจรตกเหวที่เขาพนมรุ้ง พ.ศ. 2513

เหตุรถทัศนาจรตกเหวที่เขาพนมรุ้ง พ.ศ. 2513 (ที่มา : หนังสือพิมพ์ไทยรัฐ ฉบับวันที่ 23 เมษายน พ.ศ. 2513)
เหตุรถทัศนาจรตกเหวที่เขาพนมรุ้ง เป็นอุบัติเหตุหมู่ที่เกิดขึ้นเมื่อวันที่ 20 เมษายน พ.ศ. 2513 ที่บริเวณเขาพนมรุ้ง ส่งผลให้มีผู้เสียชีวิตจากเหตุการณ์ดังกล่าวทั้งสิ้น 42 ราย เป็นอุบัติเหตุทางถนนที่เกิดกับรถยนต์คันเดียวที่มีผู้เสียชีวิตมากที่สุด

**ภูมิหลัง**
ชาวบ้านหมู่บ้านโคกใหญ่ อำเภอปราสาท จังหวัดสุรินทร์ จำนวนกว่า 70 คน ได้เดินทางโดยรถบรรทุกฮีโน่ 10 ล้อ หมายเลขทะเบียน สร.00547 เพื่อมาทัศนาจรที่ปราสาทหินพนมรุ้ง เมื่อวันที่ 20 เมษายน พ.ศ. 2513
ปราสาทหินพนมรุ้ง เป็นหนึ่งในปราสาทหินในกลุ่มราชมรรคา ตั้งอยู่ที่หมู่ที่ 2 (บ้านดอนหนองแหน) ตำบลตาเป๊ก อำเภอนางรอง (ปัจจุบันอยู่ในเขตการปกครองอำเภอเฉลิมพระเกียรติ) ห่างจากตัวเมืองบุรีรัมย์ลงมาทางทิศใต้ประมาณ 77 กิโลเมตร สูงประมาณ 200 เมตรจากพื้นราบ คำว่า พนมรุ้ง มาจากภาษาเขมร คำว่า วนํรุง แปลว่า ภูเขาใหญ่ โดยได้ขึ้นทะเบียนเป็นโบราณสถานเมื่อปี พ.ศ. 2478

**เกิดอุบัติเหตุ**
ภายหลังเสร็จสิ้นการเยี่ยมชมปราสาทหินพนมรุ้ง ผู้โดยสารจำนวนกว่า 70 คน ได้โดยสารในรถบรรทุกอย่างแออัด เพื่อเดินทางกลับ ในเวลาราว 14.00 นาฬิกา ช่วงลงเขาพนมรุ้ง ปรากฏว่ามีฝนตกหนักประกอบคนขับรถใช้เกียร์สูง เมื่อถึงจุดเกิดเหตุซึ่งเป็นโค้งหักมุมมาก ทำให้รถพุ่งลงข้างทางซึ่งเป็นทางลาดสูงชันกว่า 70 เมตร ส่งผลให้รถบรรทุกพังเสียหายทั้งคัน ผู้โดยสารกระเด็นออกจากตัวรถ ทำให้มีผู้เสียชีวิตทันทีในที่เกิดเหตุ 28 ราย 
ทหารและตำรวจจากหน่วยเรด้าและหน่วยพัฒนาการเคลื่อนที่เร็วเขาพนมรุ้ง ได้รับแจ้งและเข้าช่วยเหลือผู้บาดเจ็บในที่เกิดเหตุ นำส่งโรงพยาบาลบุรีรัมย์ โดยมีผู้บาดเจ็บสาหัส 15 ราย และบาดเจ็บเล็กน้อย 27 ราย และนำผู้เสียชีวิตทั้ง 28 รายไปยังวัดโคกขาม อำเภอปราสาท จังหวัดสุรินทร์
ต่อมาผู้บาดเจ็บซึ่งรักษาตัวที่โรงพยาบาลบุรีรัมย์ เสียชีวิตเพิ่มเติมอีก 14 ราย รวมมีผู้เสียชีวิตจากเหตุการณ์นี้ทั้งสิ้น 42 ราย

**สาเหตุของอุบัติเหตุ**
จากการรายงานของผู้สื่อข่าว ซึ่งได้สัมภาษณ์ผู้บาดเจ็บ ได้ความว่าขณะเกิดเหตุ ผู้ขับรถคันเกิดเหตุมิใช่นายชาญ กมลเดช(เจ้าของรถ) หรือนายยุทธ กมลเดช(บุตรชายของเจ้าของรถ) ซึ่งทั้งสองเสียชีวิตในที่เกิดเหตุ แต่ผู้ขับรถขณะเกิดเหตุคือนายหาบ ไม่ทราบนามสกุล โดยขับรถขณะมีอาการมึนเมา ทั้งยังขับรถด้วยความเร็วฝ่าฝนที่ตกอย่างหนัก จนผู้โดยสารต้องร้องเตือน แต่นายหาบก็ไม่ฟัง จนกระทั่งเกิดเหตุดังกล่าว อย่างไรก็ตามไม่ปรากฏการสอบสวนอุบัติเหตุอย่างเป็นทางการ

**อุบัติเหตุอื่นในบริเวณดังกล่าว**
 15 เมษายน พ.ศ. 2552 - รถบรรทุกหกล้อแหกโค้ง เนื่องจากเบรคชำรุด เสียชีวิต 3 ราย - 17 กุมภาพันธ์ พ.ศ. 2553 - รถมินิบัสนำเที่ยวเสียหลักตกเขา มีผู้เสียชีวิต 1 ราย- 6 ธันวาคม พ.ศ. 2561 - รถบรรทุกนักเรียน เสียหลักตกเนินเขา บริเวณหน้าศาลเจ้าพ่อปราสาททอง ก่อนขึ้นอุทยานประวัติศาสตร์พนมรุ้ง ส่งผลให้คนขับเสียชีวิต- 28 มกราคม พ.ศ. 2568 - รถ 6 ล้อบรรทุกน้ำแข็งพลิกตะแคง โดยพบว่าล้อหลังทั้ง 4 ล้อ ไม่มีดอกยาง

**อ้างอิง**
หมวดหมู่:อำเภอนางรอง
หมวดหมู่:อุบัติเหตุทางถนนในประเทศไทย
หมวดหมู่:ประเทศไทยในปี พ.ศ. 2513
หมวดหมู่:เหตุการณ์ในจังหวัดบุรีรัมย์
กวาน อี๋

กวาน อี๋ (p=Guān Yí) เป็นบุคคลในรัฐจ๊กก๊กในยุคสามก๊กของจีน มีบรรดาศักดิ์เป็นหั้นสือแต่งเฮา (漢壽亭侯 ฮั่นโช่วถิงโหว) เป็นบุตรชายของกวนหิน (關興 กวาน ซิง) ที่เกิดกับอนุภรรยา และเป็นหลานปู่ของกวนอู (關羽 กวาน ยฺหวี่)

**ประวัติ**
ในปี ค.ศ. 220 ภายหลังจากกวนอูเสียชีวิต กวนหินผู้เป็นบิดาของกวาน อี๋ได้สืบทอดบรรดาศักดิ์หั้นสือแต่งเฮาของกวนอู หลังจากกวนหินเสียชีวิต กวาน ถ่ง (關統) บุตรชายคนโตของกวนหินและพี่ชายต่างมารดาของกวาน อี๋ได้สืบทอดบรรดาศักดิ์หั้นสือแต่งเฮา ต่อมากวาน ถ่งเสียชีวิตโดยไม่มีบุตรชายเป็นทายาท กวาน อี๋ที่เป็นน้องชายต่างมารดาของกวาน ถ่งจึงได้สืบทอดบรรดาศักดิ์หั้นสือแต่งเฮา 
ในอรรถาธิบายของเผย์ ซงจือ (裴松之) ในสามก๊กจี่ (三國志 ซานกั๋วจื้อ) ซึ่งอ้างอิงจากฉู่จี้ (蜀記) บันทึกว่าหลังการล่มสลายของจ๊กก๊กเพราะถูกวุยก๊กพิชิตในปี ค.ศ. 263 บังโฮยบุตรชายของบังเต๊กที่ติดตามจงโฮยและเตงงายในการทำศึกพิชิตจ๊กก๊ก ได้สังหารหมู่ครอบครัวและทายาทของกวนอูเพื่อแก้แค้นให้บิดาที่ถูกประหารโดยกวนอูหลังยุทธการที่อ้วนเสียในปี ค.ศ. 219 จึงอนุมานได้ว่ากวาน อี๋อาจเสียชีวิตเพราะถูกบังโฮยสังหาร อย่างไรก็ตาม เนื่องจากฉู่จี้ไม่มีการบันทึกชีวประวัติจริง ๆ ของกวาน อี๋ ความน่าเชื่อถือของบันทึกจึงเป็นที่ถกเถียงและยากแก่การพิสูจน์ยืนยัน

**ในนิยายสามก๊ก**
ในนวนิยายอิงประวัติศาสตร์ในคริสต์ศตวรรษที่ 14 เรื่องสามก๊ก (三國演義 ซานกั๋วเหยี่ยนอี้) ซึ่งเล่าถึงเหตุการณ์ก่อนและระหว่างยุคสามก๊ก กวาน อี๋พร้อมด้วยเล่ายอยที่เป็นอดีตรัชทายาทของจ๊กก๊กเสียชีวิตเพราะถูกทหารวุยก๊กสังหารระหว่างความวุ่นวายในช่วงเวลาที่จ๊กก๊กล่มสลาย

**ดูเพิ่ม**
 รายชื่อบุคคลในยุคสามก๊ก

**อ้างอิง**

**บรรณานุกรม**
 ตันซิ่ว (คริสต์ศตวรรษที่ 3). สามก๊กจี่ (ซานกั๋วจื้อ).- เผย์ ซงจือ (คริสต์ศตวรรษที่ 5). อรรถาธิบายสามก๊กจี่ (ซานกั๋วจื้อจู้).- ล่อกวนตง (คริสต์ศตวรรษที่ 14). สามก๊ก (ซานกั๋วเหยี่ยนอี้).
หมวดหมู่:บุคคลจากจ๊กก๊ก
หมวดหมู่:กวนอู
สกุลชิปมังก์

สกุลชิปมังก์ หรือ Tamias คือสกุลของชิปมังก์ในเผ่า Marmotini หรือ เผ่ากระรอกดิน ของวงศ์กระรอก สกุลนี้ประกอบด้วยสปีชีส์เดียวคือ ชิปมังก์ตะวันออก (Tamias striatus). ชื่อของสกุลนี้คือ Tamias (ταμίας) หมายถึง "ผู้ดูแลทรัพย์สมบัติ", "คนจัดการทรัพย์สิน", หรือ "ผู้ดูแลบ้าน", 
ชิปมังก์ Tamias ที่อยู่ในกรงในพื้นที่โตเกียว 

**อ้างอิง ==
หมวดหมู่:โรงเรียนป่วนนักเรียนเป๋อ

หมวดหมู่:แฟรนไชส์การ์ตูนญี่ปุ่น
หมวดหมู่:โรงเรียนในวรรณกรรม
หมวดหมู่:เจซีสตาฟ
หมวดหมู่:คิโยฮิโกะ อาซูมะ
หมวดหมู่:โยทสึบะ หนูเด๋อจอมป่วน!

หมวดหมู่:แฟรนไชส์การ์ตูนญี่ปุ่น
หมวดหมู่:แฟรนไชส์ของคาโดกาวะโดวังโงะ
หมวดหมู่:คิโยฮิโกะ อาซูมะ
วงศ์ย่อยเม่นโลกใหม่

วงศ์ย่อยเม่นโลกใหม่ หรือ Erethizontinae วงศ์ย่อยของวงศ์เม่นโลกใหม่ หรือ Erethizontidae,  เม่นบริสเตล หรือ Chaetomys subspinosus ซึ่งจัดอยู่ในวงศ์ย่อยของตัวเอง Chaetomyinae

**อ้างอิง ==
เซยูอะวอดส์ ครั้งที่ 19

พิธีมอบรางวัล เซยูอะวอดส์ ครั้งที่ 19 จัดขึ้นเมื่อวันที่ 15 มีนาคม พ.ศ. 2568 ที่ JOQR Media Plus Hall ในเขตมินาโตะ, โตเกียว โดยประกาศผลผู้ชนะรางวัล Merit Awards, Kei Tomiyama Award, Kazue Takahashi Award, Synergy Award, รางวัลขวัญใจเด็กและครอบครัว, รางวัลเกม, และ Special Honor Award เมื่อวันที่ 18 กุมภาพันธ์ พ.ศ. 2568

**อ้างอิง**
หมวดหมู่:เซยูอะวอดส์
ทาคาโนริ อิวาตะ

ทาคาโนริ อิวาตะ (Takanori Iwata) เป็นนักเต้น, นักแสดง และนักร้อง เขาเป็นสมาชิกของวงซังไดเมะ เจโซลบราเธอร์ส และวงเอ็กไซล์ เขาได้รับบทนำครั้งแรกในฐานะนักแสดงจากภาพยนตร์เรื่อง เอเวอร์กรีนเลิฟ ปี 2016 ซึ่งทำให้เขาได้รับรางวัล "นักแสดงหน้าใหม่แห่งปี" ที่งานรางวัลเจแปนอะแคเดมีฟิล์ม ครั้งที่ 40 หลังจากนั้นเขาได้แสดงละครโทรทัศน์และภาพยนตร์อีกหลายเรื่อง  ในปี 2019 เขาได้รับบทเป็น จุนอิจิ วาคามิยะ ซึ่งเป็นหมอวอตสัน เวอร์ชั่นญี่ปุ่น ในละครเรื่อง "Sherlock: Untold Stories" ของช่องฟูจิทีวี  และเมื่อวันที่ 15 กันยายน 2021 เขาได้เปิดตัวในฐานะนักร้องด้วยซิงเกิล "korekara" 

**ชีวิตส่วนตัว**
ทาคาโนริ อิวาตะ เป็นนักเรียนที่มีผลการเรียนค่อนข้างดี และเคยติดอันดับต้น ๆ ในการสอบจำลองระดับประเทศของนักเรียนระดับประถมศึกษา เขาจบการศึกษาจากคณะนิติศาสตร์ มหาวิทยาลัยเคโอ ในช่วงที่กำลังหางานระหว่างเรียนมหาวิทยาลัย หนึ่งในงานที่เขาสมัครคือ ตำแหน่งผู้ประกาศข่าวของสถานีโทรทัศน์ช่อง NTV 
เขายังเป็นแฟนคลับของคริสโตเฟอร์ โนแลน

**ผลงานการแสดง**

**ละครโทรทัศน์**

**ภาพยนตร์**

**ภาพยนตร์สั้น**

**เวที**

**พากย์เสียง**

**ผลงานเพลง**
การจัดอันดับสูงสุดในการจัดอันดับรายสัปดาห์ของออริก้อน 

**ซิงเกิล**

**ดิจิทัลซิงเกิล**

**อัลบั้ม**

**ดีวีดี**

**การแสดงสด**

**หนังสือภาพ**


**โฆษณา**

**รางวัล**

**อ้างอิง**

**แหล่งข้อมูลอื่น**
  岩田剛典 | ARTIST | LDH-  岩田剛典 - UNIVERSAL MUSIC JAPAN-  岩田剛典 | J SOUL III BROTHERS from EXILE TRIBE OFFICIAL WEBSITE - เว็บไซต์วงทางการ-  PROFILE | EXILE Official Website- Takanori Iwata- Takanori Iwata- Takanori Iwata- 岩田剛典
หมวดหมู่:แอลดีเอช
หมวดหมู่:ซังไดเมะ เจโซลบราเธอร์ส
หมวดหมู่:เอ็กไซล์
หมวดหมู่:เอ็กไซล์ไทรบ์
หมวดหมู่:บุคคลที่เกิดในปี พ.ศ. 2532
หมวดหมู่:บุคคลที่ยังมีชีวิตอยู่
หมวดหมู่:บุคคลจากนาโงยะ
หมวดหมู่:ศิษย์เก่าจากมหาวิทยาลัยเคโอ
หมวดหมู่:นักแสดงภาพยนตร์ชายชาวญี่ปุ่น
หมวดหมู่:นักแสดงละครโทรทัศน์ชายชาวญี่ปุ่น
ทาเตยามะ

ทาเตยามะ อาจหมายถึง

**นามสกุล**
 มิโดริ ทาเตยามะ - นักเขียนชาวญี่ปุ่น- โชเฮ ทาเตยามะ เกิด ค.ศ. 1981) - นักเบสบอลชาวญี่ปุ่น- โยชิโนริ ทาเตยามะ (เกิด ค.ศ. 1975) - นักเบสบอลชาวญี่ปุ่น- โฮมาเรฟูจิ โยชิยูกิ (เกิด ค.ศ. 1985) - นักมวยปล้ำซูโม่ชาวญี่ปุ่นที่ปัจจุบันรู้จักกันในชื่อ ทาเตยามะ โอยากาตะ

**สถานที่**
 เขาทาเตะ (立山) - เทือกเขาในจังหวัดโทยามะ ประเทศญี่ปุ่น- ทาเตยามะ (จังหวัดโทยามะ) (立山町) - เมืองในจังหวัดโทยามะ ประเทศญี่ปุ่น- ทาเตยามะ (จังหวัดชิบะ) (館山市) - นครในจังหวัดชิบะ ประเทศญี่ปุ่น- แคว้นศักดินาทาเตยามะ - อาณาเขตศักดินาภายใต้การปกครองของรัฐบาลโชกุนโทกูงาวะ ปัจจุบันอยู่ในจังหวัดชิบะ
หมวดหมู่:นามสกุลญี่ปุ่น
โครงการจัดทำแผนที่ทีบส์

โครงการจัดทำแผนที่ทีบส์ (Theban Mapping Project) เป็นการสำรวจทางโบราณคดีที่อุทิศให้กับอียิปต์โบราณ ก่อตั้งใน ค.ศ. 1978 โดยนักไอยคุปต์วิทยา ดร. เคนต์ อาร์. วีกส์ ที่มหาวิทยาลัยแคลิฟอร์เนีย เบิร์กลีย์ ใน ค.ศ. 1985 จึงย้ายไปที่มหาวิทยาลัยอเมริกันในไคโร เป้าหมายเดิมของโครงการนี้คือสร้างแผนที่โบราณคดีของหุบเขากษัตริย์ และตีพิมพ์เป็น Atlas of the Valley of the Kings ใน ค.ศ. 2000 นับตั้งแต่ ค.ศ. 2001 โครงการยังได้พัฒนาแผนการบริหารจัดการสำหรับหุบเขากษัตริย์ซึ่งได้รับเงินทุนจากกองทุนอนุสรณ์สถานโลก
เว็บไซต์ไม่ออนไลน์มาหลายปีเนื่องจากขาดเงินทุน อย่างไรก็ตาม เมื่อได้รับเงินทุนใหม่จากศูนย์วิจัยอเมริกันในอียิปต์ เว็บไซต์จึงเริ่มออนไลน์อีกครั้งพร้อมคุณสมบัติและข้อมูลใหม่ในเดือนมกราคม ค.ศ. 2021

**ดูเพิ่ม**
 โครงการสุสานหลวงอามาร์นา

**อ้างอิง**

**แหล่งข้อมูลอื่น**
  เว็บไซต์โครงการ date=2016-12-22 
หมวดหมู่:หุบเขากษัตริย์
หมวดหมู่:องค์กรด้านการทำแผนที่
หมวดหมู่:ไอยคุปต์วิทยา
หมวดหมู่:โครงการวิจัย